
ДО
Г-Н СТРАЦИМИР ПЕТКОВ
КМЕТ НА ОБЩИНА ЛОВЕЧ
УЛ. „ТЪРГОВСКА“ №22
ГР. ЛОВЕЧ

Относно: Инвестиционно предложение “Монтаж и експлоатация на мобилна инсталация за предварително третиране (сепариране) на площадка, част от Регионално депо за неопасни отпадъци за общините Ловеч, Летница и Угърчин“, ПИ №58308.70.146, местност „Аибунар“, землище на с. Пресяка, община Ловеч.


УВАЖАЕМИ Г-Н ПЕТКОВ,

Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.3/11.01.2011 г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.81/15.10.2010 г.) 
 На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
Предмет на направеното ИП е монтиране на преместваеми модулни съоръжения за предварително третиране (сепариране) на смесени битови отпадъци до получаване на оползотворими и неоползотворима фракция. За извършване на дейността по предварително третиране (сепариране) на смесени битови отпадъци, ще се използва инсталация, състояща се от следните модули:
-Модул 1 – приемателен бункер и хомогенизираща зона;
-Модул 2 – височинен редлер и пресяващо сито;
-Модул 3 – център за сепариране;
-Модул 4 – участък за разделно съхраняване на отделените оползотворяеми фракции.
Прогнозеният капацитет на инсталацията за предварително третиране (сепариране) на смесени битови отпадъци е от около 40 тона на ден при осем часов работен ден, като при 250 работни дни, ще бъдат предварително третирани 10 000 тона смесени битови отпадъци. След предварителното третиране на смесени битови отпадъци се очаква намаляване на отпадъците с между 30 – 50%, очакванията са да се добият около 3000 тона оползотворими материали.

Община Ловеч има издадено Комплексно разрешително с регистрационен номер №282-Н1/2016г., включващо инсталация, която попада в обхвата на т.5.4 от Приложение №4 на ЗООС обхващащо Клетка 1 с капацитет 40т/24ч., Клетка 2 с капацитет 40т/24ч. и Клетка 3 с капацитет 70т/24ч. 

Описаното ИП попада в обхвата на чл. 93, ал. 1, т. 2 от ЗООС и представлява разширение на инвестиционно предложение, самостоятелно попадащо в т. 11 буква “б” – инсталации и депа за обезвреждане и/или оползотворяване на отпадъци (невключени в приложение №1), от Приложение № 2 към чл. 92, т. 1 на Закона за опазване на околната среда (ЗООС). 
Компетентен орган по процедурата е РИОСВ – гр. Плевен.

II. По отношение на изискванията за екологична оценка (ЕО) по глава шеста, раздел II от ЗООС:
 Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   

III. По отношение на изискванията на чл. 31 от Закона за биологичното разнообразие:
           Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г.) инвестиционното предложение “Монтаж и експлоатация на мобилна инсталация за предварително третиране (сепариране) на площадка, част от Регионално депо за неопасни отпадъци за общините Ловеч, Летница и Угърчин“, ПИ №58308.70.146, местност „Аибунар“, землище на с. Пресяка, община Ловеч, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
          
           ІV. По отношение на изискванията на чл.99б и глава 7, раздел І от ЗООС:
           Предприятието не се класифицира, като предприятие с нисък или висок рисков потенциал по реда на глава 7, раздел І от ЗООС.

V. По отношение на изискванията на глава 7, раздел ІІ от ЗООС:
           След приключване на процедурата по глава VІ от ЗООС операторът на КР №282-Н1/2016г. следва да информира за планираната промяна компетентния орган – ИАОС за становище по чл.123в, т.1 от ЗООС и определяне на приложимата процедура.

VІ. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
         1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС, както и информация съгласно изискванията на чл. 93, ал. 4 от ЗООС, и информация относно обществения интерес, ако такъв е бил проявен. 
         Примерни бланки и образци на документите може да намерите на Интернет страницата на РИОСВ – гр. Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е диск).

	Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
1. представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
1. онагледяване на информацията с подходящ по мащаб картен, актуален графичен или снимков материал;
1. данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
1. посочване на потенциални източници на вредности на оценяваната територия и граничещите с нея.
 
		3. Оригинален документ за платена такса: 255,65 €, съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF
          
Съгласно чл. 22, ал. 2 от Тарифата за таксите, които се събират в системата на Министерството на околната среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 255,65 € 

Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
На документа за платена такса, като основание за плащане да се впише и входящия номер на Уведомлението за ИП под който е заведено в  РИОСВ – гр. Плевен  (вх. № АО-511/29.01.2026г.).

Обръщаме Ви внимание, че на основание чл.2а, ал.5 от Наредбата за ОВОС, започналата процедура по ОВОС се прекратява, когато повече от 12 месеца от възложителя не са изпълнени указанията, дадени му с настоящото писмо.

	




						
С уважение, 


 

  
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

